als_Latn dik_Latn sag_Latn
Kryeministri i Kosovës, Isa Mustafa
ka zhvilluar ditën e sotme një vizitë zyrtare në Tiranë, ku shoqërohet nga dy zëvendës/kryeministrat Hashim Thaçi dhe Kujtim Shala. Kreu i Qeverisë Edi Rama ka zhvilluar një konferencë të përbashkët për mediat me Mustafën. Rama ka vlerësuar bashkëpunimin si dhe rëndësinë e vijimit të marrëdhënieve dypalëshe. Gjithashtu Kryeministri i Shqipërisë ka bërë me dije se mbledhja e përbashkët e dy qeverive do të mbahet më 23 mars në Tiranë. Rama tha se ka një seri hapash të rëndësishëm administrativë për të kapërcyer me qëllim që territoret e dy vendeve të jenë një për të gjithë sipërmarrjet në Shqipëri dhe në Kosovë.
Ndërkohë në fjalën e tij gjatë konferencës së përbashkët për mediat, Kryeministri i Kosovës tha se e konsiderojnë me rëndësi të veçantë bashkëpunimin mes Shqipërisë dhe Kosovës. “Janë arritur rezultatet më të mira në Arsim, Kulturë dhe do të bëjmë përpjekje që këto të shprehen edhe në marrëdhëniet tregtare, në zhvillimin ekonomik”, u shpreh Mustafa.
als_Latn als_Latn als_Latn